 Ọnụ Ọgụgụ 30  Mozis wee gwa ndị isi nke ebo ụmụ Izrel, sị: Nke a bụ ihe Jehova nyere niwu:Ọ bụrụ na mmadụ ekwe Jehova nkwa ma ọ bụ ṅụọ iyi na o nwere ihe mkpụrụ obi ya ga na-asọ nsọ, ya emebila ihe o kwuru. Dị ka ihe niile si ya nọnụ pụta si dị, otú ahụ ka ọ ga-eme.Ọ bụrụkwa na nwaanyị ekwe Jehova nkwa ma ọ bụ ṅụọ iyi nụlọ nna ya mgbe ọ ka bụ agbọghọbịa na o nwere ihe ya ga na-asọ nsọ,nna ya ewee nụ nkwa o kwere ma ọ bụ iyi ọ ṅụrụ na o nwere ihe mkpụrụ obi ya ga na-asọ nsọ, nna ya ewee gba ya nkịtị, iyi niile ọ ṅụrụ agaghị agbanwe, iyi ọ bụla ọ ṅụrụ na o nwere ihe mkpụrụ obi ya ga na-asọ nsọ agaghị agbanwe.Ma ọ bụrụ na nna ya gbochiri ya nụbọchị ọ nụrụ nkwa niile o kwere ma ọ bụ iyi ọ ṅụrụ na o nwere ihe mkpụrụ obi ya ga na-asọ nsọ, ọ ga-agbanwe, ma Jehova ga-agbaghara nwaanyị ahụ, nihi na nna ya gbochiri ya ime ya.Otú ọ dị, ọ bụrụ na ọ nọ na di mgbe o kwere nkwa, ma ọ bụ, egbugbere ọnụ ya ekwe nkwa necheghị echiche na o nwere ihe mkpụrụ obi ya ga-eme,di ya ewee nụ ya ma gba ya nkịtị nụbọchị ọ nụrụ ya, nkwa nwaanyị ahụ kwere agaghị agbanwe, ma ọ bụ, iyi ọ ṅụrụ na o nwere ihe mkpụrụ obi ya ga na-asọ nsọ agaghị agbanwe.Ma ọ bụrụ na di ya gbochiri ya nụbọchị ọ nụrụ ya, ọ kagbuola nkwa nwaanyị ahụ kwere ma ọ bụ nkwa nke si ya negbugbere ọnụ pụta nke o kwere necheghị echiche na o nwere ihe mkpụrụ obi ya ga-eme, Jehova ga-agbaghara nwaanyị ahụ.Ma a bịa ná nkwa nwaanyị di ya nwụrụ ma ọ bụ nwaanyị a gbara alụkwaghịm kwere, ihe ọ bụla o kwuru na mkpụrụ obi ya ga-eme agaghị agbanwe.Otú ọ dị, ọ bụrụ na ọ bụ nụlọ di ya ka ọ nọ kwe nkwa ma ọ bụ ṅụọ iyi na o nwere ihe mkpụrụ obi ya ga na-asọ nsọ,di ya anụ ya ma gba ya nkịtị, o gbochighị ya; nkwa niile nwaanyị ahụ kwere agaghị agbanwe, ma ọ bụ, iyi ọ bụla ọ ṅụrụ na o nwere ihe mkpụrụ obi ya ga na-asọ nsọ agaghị agbanwe.Ma ọ bụrụ na di ya kagburu ha kpamkpam nụbọchị ọ nụrụ ihe ọ bụla egbugbere ọnụ ya kwere ná nkwa ma ọ bụ ihe ọ ṅụrụ niyi na mkpụrụ obi ya ga na-asọ nsọ, ha ga-agbanwe. Di ya akagbuola ha, Jehova ga-agbaghara nwaanyị ahụ.Nkwa ọ bụla o kwere ma ọ bụ iyi ọ bụla ọ ṅụrụ na ọ dị ihe ya ga na-asọ nsọ iji mekpaa mkpụrụ obi ya ahụ, di ya ga-eme ka ọ dị irè ma ọ bụ di ya ga-akagbu ya.Ma ọ bụrụ na di ya agba ya nnọọ nkịtị site nụbọchị ruo nụbọchị, nwoke ahụ emewo ka nkwa ya niile ma ọ bụ iyi niile ọ ṅụrụ ịsọ ihe nsọ dịrị irè. O mewo ka ha dị irè nihi na ọ gbara ya nkịtị nụbọchị ọ nụrụ ha.Ọ bụrụkwa na di ya akagbuo ha kpamkpam mgbe ọ nụsịrị ha, ọ ga-eburu njehie nwaanyị ahụ.Ọ bụ ụkpụrụ ndị a ka Jehova nyere Mozis niwu, dị ka ihe ga-adị netiti di na nwunye, netiti nna na nwa ya nwaanyị mgbe ọ bụ nwa agbọghọ nke bi nụlọ nna ya. 